SKRIFTLIG FORESPOERGSEL E-1166/96 af Yannos Kranidiotis (PSE) og Nikolaos Papakyriazis (PSE) til Kommissionen (15. maj 1996)

Om: Situationen vedroerende CEDEFOP

Det Europaeiske Center for Udvikling af Erhvervsuddannelse (CEDEFOP) i Thessaloniki har problemer i forbindelse med sin virksomhed. I anledning af, at hovedsaedet er blevet flyttet fra Berlin til Thessaloniki ser det ud til, at visse kredse forsoeger at begraense CEDEFOP's rolle. Kommissionen, som er CEDEFOP's hovedkunde, synes ikke i tilstraekkelig grad at have stoettet denne institution med det resultat, at den ikke fuldt ud kan yde det bidrag, den ellers ville have mulighed for. Kommissionen bedes besvare foelgende:

1. Hvad er indholdet af Kommissionens samarbejde med CEDEFOP?

2. Hvor mange forskningsprogrammer og undersoegelser har Kommissionen paalagt CEDEFOP at gennemfoere i 1994 og 1995?

3. Hvilke planer eksisterer der for det fremtidige samarbejde med CEDEFOP? Hvad er Kommissionens holdning til den langsigtede planlaegning?

Svar afgivet paa Kommissionens vegne af Edith Cresson (18. juni 1996)

Samarbejdet mellem Kommissionen og Cedefob foregaar i henhold til bestemmelserne i forordningen om oprettelse af Cedefob. Cedefob samarbejder med Kommissionen i spoergsmaal som f.eks. kvalifikationers transparens, anerkendelse og validering, tilsyn med tendenser inden for beskaeftigelse og kvalifikationer, information om erhvervsuddannelse gennem de nationale oversigtsmonografier om den oejeblikkelige situation i medlemsstaterne, klassificering og statistik om erhvervsuddannelse og efter- og videreuddannelse, erhvervsuddannelsens kvalitet, udarbejdelse af en europaeisk beretning om erhvervsudddannelsen, udarbejdelse af faellesskabspublikationen om erhvervsuddannelse og gennemfoerelse af Faellesskabets program for studiebesoeg for erhvervsuddannelseseksperter.

Kommissionen deltager ikke kun i udviklingen, men ogsaa i Cedefop-projekternes gennemfoerelse, og den deltager aktivt i de permanente Cedefop-net, herunder dokumentationsnettet og redaktionen af faellesskabspublikationen om erhvervsuddannelse.

Paa grundlag af et udkast, direktoeren forelaegger, vedtager bestyrelsen det aarlige arbejdsprogram i samraad med Kommissionen. Heraf foelger, at Kommissionens medlemmer i bestyrelsen gennemgaar og droefter betydningen af de foreslaaede forskningsprojekter og undersoegelser. Fra 1994 har Cedefop yderligere udviklet undersoegelser og analyser i sit aarlige arbejdsprogram og fremmet nettet af forskningsinstitutter og organisationer paa omraaderne udvikling af kvalifikationer, transparens, anerkendelse og validering af kvalifikationer samt terminologi, som Kommissionen har anmodet om, inden for rammerne af Leonardo da Vinci-programmet.

Kommissionen har allerede paa det seneste bestyrelsesseminar i marts 1996 redegjort for de retningslinjer, den forventer, at Cedefop foelger for at bidrage til gennemfoerelsen af Faellesskabets erhvervsuddannelsespolitik. Kommissionen har endvidere til hensigt at meddele sine synspunkter om programmets prioriteter paa mellemlang sigt. Kommissionens medlemmer i bestyrelsen stoetter beslutningen om at etablere et program for prioriteter paa mellemlang sigt. Dette forventes at saette fokus paa Cedefops aktiviteter, og dermed fremme disse prioriteters transparens og synlighed, og det vil lette en effektiv planlaegning og anvendelse af ressourcer og mulighederne for etablering af en intern og ekstern tilsyns- og evalueringsproces omkring Cedefops aktiviteter, saaledes at der kan ske en stadig tilpasning til kundernes oensker.